O faik Abdi si bijame ko Skopje ko 2 mart 1937 berš. Si le agorkerdo maškarutni edukacia , a kerel sine buti sar konsiliaro bapi ekonomia thaj plano ko fabrika lilenge „Komuna“ ko Skopje. Sine deputato ko dizjakoro parlamenti ko Skopje thaj ko Kherdipa taro teganutni SRM ko periodi taro 1969 dži ko 1974 berš. Ki biathinali Republika Makedonija sine le duj droma mandato sar deputato ko Parlamenti ko periodi 1990 – 1998 berš. Buteder berša sine presidento ko KUD „Phralipa“ Skopje thaj funderi em presidento ki avgo Romani politiklani Partija PCERM . O Faik Abdi ko jekh lela than koJekhto Romano Lumiakoro Kongreso ko London ko 1971 berš. Mulo ko 2 oktobro 2016 berš.
min_Latn